Plynatosť v tehotenstve
Dobrý večer. Prosím vás môžem užívať liek regumisan počas tehotenstva? Som v 11tt
Dobrý deň,
ďakujeme za Vašu otázku.
Nadúvanie je v tehotenstve pomerne častou záležitosťou. Príčinou je nadmerná tvorba a hromadenie plynov v čreve. V ranom štádiu tehotenstva je ovplyvnené aj hormonálne progesterónom.
Regumisan je možné počas tehotenstva užiť príležitostne. Rovnaká účinná látka (simetikón) je obsiahnutá aj v lieku
Espumisan
, avšak v menšom množstve. V prípade, že ste ešte na Vaše ťažkosti neužívali žiadny liek, odporúčam začať s nižšou dávkou simetikónu, teda liekom Espumisan. Maximálna denná dávka sú 2 kapsuly (80 mg) 3 - 4x denne. Ak by ste na dosiahnutie dostatočného účinku potrebovali užiť väčší počet tabliet Espumisanu, nahraďte ho liekom Regumisan.
Prajem skorú úľavu od ťažkostí.
S pozdravom
PharmDr. Veronika Kiabová